b'\n_START_ARTICLE_\nSanctifica\n_START_SECTION_\nHistoria\n_START_PARAGRAPH_\nVuonna 1996 kitaristi Hubertus Liljegren ja rumpali Daniel Thelin perustivat Sanctifican. Pian yhtyeeseen liittyi basisti Alexander Orest. Yhtye soitti aluksi death metalia mutta se vaihtui pian toiseen elementtiin: Alexander j\xc3\xa4tti basson Jonathan Janssonin vastuulle siirtyi vaikuttamaan kosketinsoittajana ja yhtyeen tyyli vaihtui black metaliksi._NEWLINE_Sanctifica \xc3\xa4\xc3\xa4nitti ensimm\xc3\xa4isen demonsa, In the Bleak Midwinterin Studio Bergheniss\xc3\xa4 lokakuussa 1997. Se julkaistiin EP:n\xc3\xa4 vuonna 1998. Sen j\xc3\xa4lkeen Henrik Georgsson liittyi yhtyeeseen toiseksi kitaristiksi laajentaen musiikillisia mahdollisuuksia._NEWLINE_Ennen vuosituhannen vaihdetta Aron Engberg tuli Alexanderin tilalle kosketinsoittajaksi. Talvinen black metal vaihtui kaoottisemmaksi. Sanctifica meni j\xc3\xa4lleen studioon \xc3\xa4\xc3\xa4nitt\xc3\xa4m\xc3\xa4\xc3\xa4n uutta materiaalia tuottajanaan Mick Nordstr\xc3\xb6m._NEWLINE_Levytyssession tuloksena oli debyyttialbumi Spirit of Purity, jonka julkaisivat maaliskuussa suomalainen Little Rose Productions ja C.L. Music & Publishing (nyky\xc3\xa4\xc3\xa4n Rivel Records). Julkaisua seurasi esiintymiset Ruotsissa, Norjassa ja Suomessa. In the Bleak Midwinter EP julkaistiin uudelleen split-CD:n\xc3\xa4 ruotsalaisen Pantokratorin kanssa._NEWLINE_Spirit of Purity sai kiitett\xc3\xa4vi\xc3\xa4 arvosteluja ja se innoitti Sanctificaa kehitt\xc3\xa4m\xc3\xa4\xc3\xa4n soundiaan. Hallittuaan black metalin soiton he p\xc3\xa4\xc3\xa4ttiv\xc3\xa4t siirty\xc3\xa4 v\xc3\xa4hemm\xc3\xa4n kokeilluille alueille. Musiikin rankkuus rauhoittui j\xc3\xa4tt\xc3\xa4en tilaa kokeilevammalle soitolle ja monet \xc3\xa4\xc3\xa4rimm\xc3\xa4iset vokalisoinnit korvattiin puhtaalla laululla. My\xc3\xb6hemmin vuonna 2001 yhtye meni j\xc3\xa4lleen studioon ty\xc3\xb6st\xc3\xa4m\xc3\xa4\xc3\xa4n konseptialbumia Negative B, jonka t\xc3\xa4ll\xc3\xa4 kertaa tuotti kitarataituri Carl Johan Grimmark._NEWLINE_Nelj\xc3\xa4n kuukauden levytt\xc3\xa4misen j\xc3\xa4lkeen Negative B viimeisteltiin tammikuussa 2002 ja julkaistiin maaliskuussa. Ensimm\xc3\xa4isen kahden keikan ajan Bj\xc3\xb6rn Isacsson oli yksist\xc3\xa4\xc3\xa4n kitaran varressa kun Hubertus keskittyi lauluun. Toukokuussa laulajaksi tuli David Seiving Crimson Moonlightist\xc3\xa4 antaen Hubertuksen keskitty\xc3\xa4 kitaransoittoon ja satunnaiseen laulamiseen._NEWLINE_Kes\xc3\xa4ll\xc3\xa4 2002 Sanctifica soitti joitain menestyksekk\xc3\xa4it\xc3\xa4 keikkoja Skandinavian eri festivaaleilla. Lokakuussa yhtye teki lyhyen kiertueen Suomessa esiintyen Turun, Helsingin ja Jyv\xc3\xa4skyl\xc3\xa4n rockklubeilla. Kiertueen aikana Hubertus kuitenkin j\xc3\xa4tti yhtyeen ja siirtyi Crimson Moonlightiin._NEWLINE_Sanctifica hajosi lopulta vuonna 2003.'